CELEX: 32021R2062
Language: bg
Date: 2021-08-23 00:00:00
Title: Делегиран регламент (ЕС) 2021/2062 на Комисията от 23 август 2021 година за изменение на Делегиран регламент (ЕС) 2020/2014 за уточняване на подробностите относно изпълнението на задължението за разтоварване при определени видове риболов в Северно море за периода 2021—2023 г.

26.11.2021   
               
               
                  BG
               
               
                  Официален вестник на Европейския съюз
               
               
                  L 421/4
               
            
         ДЕЛЕГИРАН РЕГЛАМЕНТ (ЕС) 2021/2062 НА КОМИСИЯТА
         от 23 август 2021 година
         за изменение на Делегиран регламент (ЕС) 2020/2014 за уточняване на подробностите относно изпълнението на задължението за разтоварване при определени видове риболов в Северно море за периода 2021—2023 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/973 на Европейския парламент и на Съвета от 4 юли 2018 г. за създаване на многогодишен план за дънните запаси в Северно море и за риболовните дейности, които експлоатират тези запаси, за уточняване на подробностите за изпълнение на задължението за разтоварване в Северно море и за отмяна на регламенти (ЕО) № 676/2007 и (ЕО) № 1342/2008 на Съвета (1) и по-специално член 11 от него,
         като има предвид, че:
         
                     (1)
                  
                  
                     В Делегиран регламент (ЕС) 2020/2014 на Комисията (2) се предоставят подробности относно начина на изпълнение на задължението за разтоварване при определени видове риболов в Северно море за периода 2021—2023 г. въз основа на съвместна препоръка, представена от Белгия, Дания, Германия, Франция, Нидерландия и Швеция (Групата от Схевенинген).
                  
               
                     (2)
                  
                  
                     Съгласно Делегиран регламент (ЕС) 2020/2014 някои изключения от задължението за разтоварване се прилагат временно до 31 декември 2021 г. В тези случаи държавите членки, които имат пряк управленски интерес, следва да представят във възможно най-кратък срок и не по-късно от 1 май 2021 г. допълнителни научни данни в подкрепа на изключението. Представените данни следва да бъдат оценени от Научния, технически и икономически комитет по рибарство (НТИКР) най-късно до 31 юли 2021 г.
                  
               
                     (3)
                  
                  
                     На 30 април 2021 г. Групата от Схевенинген представи на Комисията съвместна препоръка с искане за удължаване на срока на някои изключения от задължението за разтоварване отвъд 2021 г., съгласувана с Регионалния консултативен съвет за Северно море и Консултативния съвет по пелагичните видове и съдържаща допълнителна научна информация. На 26 юли 2021 г. Групата от Схевенинген представи преработена версия на съвместната препоръка.
                  
               
                     (4)
                  
                  
                     НТИКР прегледа тази съвместна препоръка през май 2021 г. (3) На 16 юли 2021 г. Комисията представи проекта на делегиран акт на експертна група, състояща се от представители на държавите членки, в рамките на заседание, на което присъства и представител на Европейския парламент като наблюдател.
                  
               
                     (5)
                  
                  
                     В член 6, параграф 1, буква в), подточка ii) от Делегиран регламент (ЕС) 2020/2014 е предвидено изключение въз основа на способността за оцеляване по отношение на морска писия, уловена с дънни тралове (OTB, PTB) с размер на окото 90—119 mm и снабдени с определени панели, във водите на Съюза от участък 3а на Международния съвет за изследване на морето (ICES). Групата от Схевенинген поиска разширяване на обхвата на изключението, за да се разреши от 1 октомври до 31 декември всяка година използването на панел с квадратно око на мрежата с размер най-малко 120 mm при тралове в подучастък Категат на ICES. НТИКР отбеляза (4), че предоставената от Дания допълнителна научна информация потвърждава, че процентът на оцеляване на изхвърляната писия ще бъде сходен или по-добър при по-големите размери на окото, включително за панелите Селтра и панели с квадратно око на мрежата с размер 120 mm, в сравнение с размера на окото 80—99 mm, разрешен за риболов с тралове с трални дъски (ОТ). Поради това обхватът на изключението следва да бъде разширен, така че да включва и използването на панел с квадратно око на мрежата с размер най-малко 120 mm при траловете в подучастък Категат.
                  
               
                     (6)
                  
                  
                     В член 11, точка 11 от Делегиран регламент (ЕС) 2020/2014 се предвижда минимално изключение за меджид под минималния референтен размер за опазване, уловен от кораби, използващи бим тралове с размер на окото на мрежата 80—119 mm, в подзона 4 на ICES. Групата от Схевенинген поиска удължаване на срока на изключението до 31 декември 2023 г. и представи нова научна информация. НТИКР извърши оценка на тези данни и стигна до заключението (5), че в съвместната препоръка се разглеждат до голяма степен проблемите, установени от НТИКР в предишните му оценки. По-специално очакваните разходи за разтоварване на нежелания улов са значителни и биха изисквали значителна допълнителна работна ръка на борда. Освен това НТИКР признава, че има проблеми и предизвикателства във връзка с подобряването на селективността при този вид риболов. Поради това срокът на изключението следва да бъде удължен до 31 декември 2023 г.
                  
               
                     (7)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон за корабите на Съюза и съответните стопански дейности. Той следва да се прилага от 1 януари 2022 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2020/2014 се изменя, както следва:
            
                        1.
                     
                     
                        в член 6, параграф 1, буква в) подточка ii) се заменя със следното:
                        
                                    „ii)
                                 
                                 
                                    с размер на окото на мрежата 90—119 mm, снабдени с панел Селтра с горен панел с квадратно око на мрежата, чийто размер е 140 mm, с ромбоидно око на мрежата, чийто размер е 270 mm, с квадратно око на мрежата, чийто размер е 300 mm, или в подучастък Категат — панел с квадратно око на мрежата с размер най-малко 120 mm в периода от 1 октомври до 31 декември всяка година, при риболов на калканоподобни или кръгли риби във водите на Съюза от участък 3а на ICES;“;
                                 
                              
                  
                        2.
                     
                     
                        в член 11 точка 11 се заменя със следното:
                        
                                    „11)
                                 
                                 
                                    при смесен дънен риболов от кораби, използващи във водите на Съюза от подзона 4 на ICES бим тралове с размер на окото на мрежата 80—119 mm:
                                    количество меджид под минималния референтен размер за опазване, което не надвишава 2 % от общия годишен улов на писия и обикновен морски език;“.
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            Той се прилага от 1 януари 2022 г. до 31 декември 2023 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 179, 16.7.2018 г., стр. 1.
         
            (2)  Делегиран регламент (ЕС) 2020/2014 на Комисията от 21 август 2020 г. за уточняване на подробностите относно изпълнението на задължението за разтоварване при определени видове риболов в Северно море за периода 2021—2023 г. (ОВ L 415, 10.12.2020 г., стр. 10).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 23-24.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 20-21.